Fushata presidenciale vazhdon e nxehtë
Kandidatët ruajnë ritmin politik, ndërkohë që argumenta të tjera komplikojnë më shumë skenën elektorale
Amerikanët vazhdojnë të ndjekin me vëmendje garën për president, ku kandidatët përpiqen të justifikojnë dhe interpretojnë qëndrimet e tyre duke shtuar edhe më shumë konfuzionin e zgjedhësve në këtë fushatë paraprake të pazakontë. Në muajin janar, Donald Trump ishte një ndër kandidatët e shumtë republikanë, ndërsa Hillary Clinton dallonte si kandidatja kryesuese ndër dy kandidatët e tjerë demokratë. Javës që kaloi, zoti Trump përftoi zyrtarisht shifrat e duhura për të marrë nominimin republikan. Ndërsa zonjës Clinton i duhet të bëjë fushatë të fortë për të shmangur disfatat e sikletshme afër fundit të votimeve paraprake. Për më tepër, ajo është vendosur në pozita mbrojtëse prej raportit të inspektorit të përgjithshëm që konkludoi se ish-sekretarja e shtetit ka shkelur politikat e Departamentit të Shtetit me email-in e saj. tha zoti Trump Ndërkohë, zoti Trump pranoi fillimisht dhe më vonë refuzoi një debat me Bernie Sanders, sfidantin e zonjës Clinton. Të mundin Trumpin është një ide për të cilën bien dakort Sanders dhe Clinton. Por, ndërsa Clinton dhe Sanders luftojnë njëri-tjetrin, Partia Demokrate nuk po bashkohet. Ndërkohë, zyrtarët republikanët po japin shenja se do të bashkohen pas zotit Trump, i cili për herë të parë në sondazhe del mbi zonjën Clinton. Votimet paraprake përfundojnë të martën tjetër, kur ndër të tjerë, shteti më i madh amerikan, Kalifornia, do të thonë fjalën e tyre.